Република Србија 
АП Војводина
Општина Инђија
Изборна комисија општине Инђија
Број: 013-6/2023-I-2
Дана, 14. 11. 2023. године  
                                                             
            



З А П И С Н И К
         

Са 2. седнице Изборне комисије општине Инђија (у даљем тексту: Комисија), која је одржана дана 14. новембра 2023. године, у згради Општине Инђија, ул. Цара Душана бр. 1  (скупштинска сала), са почетком у 13:00 сати.
 
Седницу је отворио и истом председавао  председник  Никола Малић.

Седници присуствују следећи чланови Комисије са правом гласа:

1. Никола Малић, председник Комисије
2. Бранко Деспотовић, члан	                
3. Ана Крунић Шеврт, члан 
4. Сања Дивнић, члан
5. Милан Калинић, члан

Присутни заменици: Никола Пуалић - заменик члана са правом гласа.

Остали присутни: Марија Божовић Поповић - секретар.

Након извршене прозивке од стране секретара, констатовано је да седници присуствује 5 чланова (са правом гласа) и 1 заменик члана Комисије са правом гласа, те да су испуњени услови за пуноважан рад и одлучивање.

После тога, председник је предложио следећи:  


Д н е в н и   р е д:
1. Усвајање Записника о раду са прве седнице Изборне комисије општине Инђија,
2. Доношење Решења о именовању члана и заменика члана Изборне комисије општине Инђија у проширеном саставу, на предлог подносиоца Изборне листе ИВИЦА ДАЧИЋ – ПРЕМИЈЕР СРБИЈЕ,
3. Доношење Решења о именовању члана и заменика члана Изборне комисије општине Инђија у проширеном саставу, на предлог подносиоца Изборне листе ДР ВОЈИСЛАВ ШЕШЕЉ  – СРПСКА РАДИКАЛНА СТРАНКА и 
4. Текућа питања.

Како није било предлога за измену и допуну предложеног дневног реда, Комисија је са 6 (шест) гласова „за“, ниједним гласом „против“ и ниједним „уздржаним“ гласом, дакле  једногласно усвојила предложени дневни ред.


Ад. 1.

У оквиру ове тачке дневног реда нико није имао примедбу на Записник са прве седнице и председник је позвао присутне да се изјасне.
Након гласања, председник је констатовао да је Изборна комисија општине Инђија, једногласно, са 6 (шест) гласова „за“ ниједним гласом „против“ и ниједним „уздржаним“ гласом усвојила Записник са прве седнице Изборне комисије општине Инђија, која је одржана 10. новембра 2023. године.

Ад. 2.

	У оквиру ове тачке дневног реда, уводно образложење дао је Никола Малић, који је навео да се ради о предлогу Решења о именовању члана и заменика члана Изборне комисије општине Инђија у проширеном саставу, на предлог подносиоца Изборне листе ИВИЦА ДАЧИЋ – ПРЕМИЈЕР СРБИЈЕ. Дана 13. новембра 2023. године у 16:00 часова овлашћени представник Коалиције: Социјалистичка партија Србије, Јединствена Србија и „Зелени Србије“,  Републичкој изборној комисији поднео је предлог за именовање члана и заменика члана Изборне комисије општине Инђија у проширеном саставу, а исти предлог је прослеђен овој Комисији. 
	Разматрајући поднети предлог, Изборна комисија општине Инђија је утврдила да је предлог дозвољен, уредан, благовремен и поднет од стране овлашћеног лица.
Како нико није имао примедбу, нити предлог за било какву измену и допуну предложеног Решења, председник је позвао присутне да се изјасне.
[bookmark: br1]Након гласања, председник је констатовао да је Изборна комисија општине Инђија, једногласно, са 6 (шест) гласова „за“ ниједним гласом „против“ и ниједним „уздржаним“ гласом донела следеће 
Р Е Ш Е Њ Е
о именовању члана и заменика члана Изборне комисије 
општине Инђија у проширеном саставу

1. На предлог подносиоца - Коалиције: Социјалистичка партија Србије, Јединствена Србија и „Зелени Србије“ проглашене Изборне листе ИВИЦА ДАЧИЋ – ПРЕМИЈЕР СРБИЈЕ за изборе за народне посланике Народне скупштине расписане за 17. децембар 2023. године,  у проширени састав Изборне комисије општине Инђија, именују се:

· за члана: Јован Јарић из Чортановаца, (...), 
· за заменика члана: Цвијетко Тадић из Инђије, ул. (...).

1. Ово решење објављује се на веб-презентацији Републичке изборне комисије.
1. Ово решење ступа на снагу даном доношења, а примењује се од наредног дана од дана доношења.
О б р а з л о ж е њ е

	Републичка изборна комисија, дана 4. новембра 2023. године, донела је Решење о проглашењу Изборне листе ИВИЦА ДАЧИЋ – ПРЕМИЈЕР СРБИЈЕ коју је поднела Коалиција: Социјалистичка партија Србије, Јединствена Србија и „Зелени Србије“ за изборе за народне посланике Народне скупштине расписане за 17. децембар 2023. године.
	Дана 13. новембра 2023. године у 16,00 часова овлашћени представник Коалиције: Социјалистичка партија Србије, Јединствена Србија и „Зелени Србије“,  Републичкој изборној комисији поднео је предлог за именовање члана и заменика члана Изборне комисије општине Инђија у проширеном саставу. 
	Разматрајући поднети предлог, Изборна комисија општине Инђија је утврдила да је предлог дозвољен, уредан, благовремен и поднет од стране овлашћеног лица, да су се стекли услови из члана 13., 30. став 1. и 2. и члана 32. став 1. тачка 2. Закона о избору народних посланика, те је одлучено као у диспозитиву решења.

	Упутство о правном средству: Против овог решења подносилац проглашене изборне листе и бирач могу поднети приговор Републичкој изборној комисији у року од 48 часова од објављивања овог решења на веб-презентацији Републичке изборне комисије.    

Ад. 3.

	У оквиру ове тачке дневног реда, уводно образложење дао је Никола Малић, који је навео да се ради о предлогу Решења о именовању члана и заменика члана Изборне комисије општине Инђија у проширеном саставу, на предлог подносиоца Изборне листе ДР ВОЈИСЛАВ ШЕШЕЉ – СРПСКА РАДИКАЛНА СТРАНКА. Дана 14. новембра 2023. године у 11:18 часова овлашћени представник подносиоца изборне листе   ДР ВОЈИСЛАВ ШЕШЕЉ – СРПСКА РАДИКАЛНА СТРАНКА, Изборној комисији општине Инђија поднео је  предлог за именовање члана и заменика члана Изборне комисије општине Инђија у проширеном саставу. 
	Разматрајући поднети предлог, Изборна комисија општине Инђија је утврдила да је предлог дозвољен, уредан, благовремен и поднет од стране овлашћеног лица.
	Како нико није имао примедбу, нити предлог за било какву измену и допуну предложеног Решења, председник је позвао присутне да се изјасне.
Након гласања, председник је констатовао да је Изборна комисија општине Инђија, једногласно, са 6 (шест) гласова „за“ ниједним гласом „против“ и ниједним „уздржаним“ гласом донела следеће 
Р Е Ш Е Њ Е
о именовању члана и заменика члана Изборне комисије 
општине Инђија у проширеном саставу

1. На предлог Српске радикалне странке подносиоца проглашене Изборне листе ДР ВОЈИСЛАВ ШЕШЕЉ  – СРПСКА РАДИКАЛНА СТРАНКА за изборе за народне посланике Народне скупштине, расписане за 17. децембар 2023. године,  у проширени састав Изборне комисије општине Инђија, именују се:

· за члана: Марина Нововић из Инђије, ул.(...), 
· [bookmark: _GoBack]за заменика члана: Силвана Глигорић из Инђије, ул. (...).

2. Ово решење објављује се на веб-презентацији Републичке изборне комисије.
3. Ово решење ступа на снагу даном доношења, а примењује се од наредног дана од дана доношења.
О б р а з л о ж е њ е

	Републичка изборна комисија, дана 4. новембра 2023. године, донела је Решење о проглашењу Изборне листе ДР ВОЈИСЛАВ ШЕШЕЉ  – СРПСКА РАДИКАЛНА СТРАНКА, коју је поднела Српска радикална странка за изборе за народне посланике Народне скупштине, расписане за 17. децембар 2023. године.
	Дана 14. новембра 2023. године у 11,18 часова овлашћени представник подносиоца изборне листе   ДР ВОЈИСЛАВ ШЕШЕЉ – СРПСКА РАДИКАЛНА СТРАНКА, Изборној комисији општине Инђија поднео је предлог за именовање члана и заменика члана Изборне комисије општине Инђија у проширеном саставу. 
	Разматрајући поднети предлог, Изборна комисија општине Инђија је утврдила да је предлог дозвољен, уредан, благовремен и поднет од стране овлашћеног лица, да су се стекли услови из члана 13., 30. став 1. и 2. и члана 32. став 1. тачка 2. Закона о избору народних посланика, те је одлучено као у диспозитиву решења.

	Упутство о правном средству: Против овог решења подносилац проглашене изборне листе и бирач могу поднети приговор Републичкој изборној комисији у року од 48 часова од објављивања овог решења на веб-презентацији Републичке изборне комисије.    

Ад. 4.

У оквиру тачке Текућа питања, није било пријављених за дискусију, с обзиром да је дневни ред исцрпљен, председник је закључио рад Комисије у 13:12 сати.




ИЗБОРНА КОМИСИЈА ОПШТИНЕ ИНЂИЈА



     секретар Комисије                                                                               председник Комисије

Марија Божовић Поповић, с.р.                    М.П.	                     Никола Малић, с.р.
